CELEX: 62019TN0794
Language: da
Date: 2019-11-15 00:00:00
Title: Sag T-794/19: Sag anlagt den 15. november 2019 – Set mod Kommissionen

13.1.2020   
            
            
               DA
            
            
               Den Europæiske Unions Tidende
            
            
               C 10/52
            
         
      Sag anlagt den 15. november 2019 – Set mod Kommissionen
      (Sag T-794/19)
      (2020/C 10/63)
      Processprog: italiensk
      
         Parter
      
      
         Sagsøger: Set SpA (Milano, Italien) (ved advokaterne N. Aicardi, T. Ferrario og M. Vasari)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse, hvorved Kommissionen har besluttet ikke at gøre indsigelser mod »Ændring af ordningen om tilskud til ressourcetilstrækkelighed. Indførelse af miljøkrav«, statsstøtte nr. SA.53821 (2019/N), annulleres.
               
            
                  —
               
               
                  Europa-Kommissionen tilpligtes at betale de af sagsøgeren afholdte omkostninger i forbindelse med sagen.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat et enkelt anbringende vedrørende tilsidesættelse af artikel 108, stk. 2, TEUF, eftersom det i henhold til artikel 4 og 6 i Rådets forordning (EU) 2015/1589 (1) om fastlæggelse af regler for anvendelsen af den formelle undersøgelsesprocedure tilkommer Kommissionen at kontrollere, om en anmeldt foranstaltning er forenelig med det indre marked.
      
                  —
               
               
                  Sagsøgeren har i denne forbindelse henvist til aspekterne ved og virkningerne af, at markedskapaciteten udvides til nye ikke-tilladte produktionsenheder, som Kommissionen endnu ikke har foretaget en passende vurdering af, og sagsøgeren har i denne forbindelse anført, at Kommissionen burde have undersøgt de nye aspekter ved den ændrede lovgivning, hvilken Kommissionen imidlertid enten har undladt at undersøge eller vurderet fejlagtigt.
               
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).